title: Οδηγία 2013/6/ΕΕ της Επιτροπής, της 20ής Φεβρουαρίου 2013 , για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του diflubenzuron (διφλουβενζουρόνη) ως δραστικής ουσίας στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               21.2.2013

               EL

               Επίσημη Εφημερίδα της Ευρωπαϊκής Ένωσης

               L 48/10

         ΟΔΗΓΊΑ 2013/6/ΕΕ ΤΗΣ ΕΠΙΤΡΟΠΉΣ
   της 20ής Φεβρουαρίου 2013
   για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του diflubenzuron (διφλουβενζουρόνη) ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I, IA ή IB της οδηγίας 98/8/ΕΚ. Ο κατάλογος αυτός περιλαμβάνει το N-[[(4-χλωροφαινυλ)αμινο]καρβονυλο]-2,6-διφθοροβενζαμίδιο, που είναι συνώνυμο για την ουσία diflubenzuron (διφλουβενζουρόνη).

               (2)

               Σύμφωνα με τον κανονισμό (ΕΚ) αριθ. 1451/2007, η διφλουβενζουρόνη αξιολογήθηκε βάσει του άρθρου 11 παράγραφος 2 της οδηγίας 98/8/ΕΚ για χρήση στον τύπο προϊόντων 18 ήτοι, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της εν λόγω οδηγίας.

               (3)

               Ως κράτος μέλος εισηγητής ορίστηκε η Σουηδία, η οποία, στις 19 Νοεμβρίου 2007, υπέβαλε στην Επιτροπή έκθεση της αρμόδιας αρχής, συνοδευόμενη από σύσταση, σύμφωνα με το άρθρο 10 παράγραφοι 5 και 7 του κανονισμού (ΕΚ) αριθ. 2032/2003 του Συμβουλίου, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (ΕΚ) αριθ. 1896/2000 (3).

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στο πλαίσιο της μόνιμης επιτροπής για τα βιοκτόνα προϊόντα, στις 21 Σεπτεμβρίου 2012.

               (5)

               Από τις αξιολογήσεις προκύπτει ότι τα βιοκτόνα που χρησιμοποιούνται ως ακαρεοκτόνα, εντομοκτόνα και προϊόντα για τον έλεγχο άλλων αρθροπόδων, όταν περιέχουν την ουσία διφλουβενζουρόνη, είναι ενδεχομένως αναμενόμενο να ανταποκρίνονται στις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί η διφλουβενζουρόνη στο παράρτημα I της εν λόγω οδηγίας για χρήση στον τύπο προϊόντων 18.

               (6)

               Δεν αξιολογήθηκαν σε ενωσιακό επίπεδο όλες οι πιθανές χρήσεις και όλα τα σενάρια έκθεσης. Για παράδειγμα, δεν αξιολογήθηκαν η υπαίθρια χρήση, η χρήση από μη επαγγελματίες, και η έκθεση του ζωικού κεφαλαίου. Είναι επομένως σκόπιμο να απαιτείται να αξιολογούν τα κράτη μέλη τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο, και να εξασφαλίζουν, κατά την έγκριση των προϊόντων, τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισθέντων κινδύνων ώστε να φθάσουν σε αποδεκτά επίπεδα.

               (7)

               Λαμβανομένου υπόψη ότι, σύμφωνα με τις διαπιστώσεις της έκθεσης αξιολόγησης, οι χρήσεις που εξετάστηκαν αντιπροσωπευτικά στην εκτίμηση κινδύνων είναι πιθανόν να έχουν ως επακόλουθο την έμμεση έκθεση του ανθρώπου μέσω της κατανάλωσης τροφίμων, είναι σκόπιμο να απαιτείται, κατά περίπτωση, η εξακρίβωση της ανάγκης καθορισμού νέων ανωτάτων ορίων καταλοίπων ή τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (4) ή με τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (5). Επιβάλλεται να αποδίδεται ιδιαίτερη προσοχή στον in vivo γονιδιοτοξικό μεταβολίτη PCA. Θα πρέπει να θεσπίζονται μέτρα που εξασφαλίζουν ότι δεν σημειώνεται υπέρβαση των ισχυόντων ανώτατων ορίων καταλοίπων.

               (8)

               Λαμβανομένων υπόψη των παραδοχών στις οποίες βασίστηκε η εκτίμηση κινδύνων, είναι σκόπιμο να επιβληθεί στους επαγγελματίες χρήστες των προϊόντων που περιέχουν την ουσία διφλουβενζουρόνη η υποχρέωση να φορούν κατάλληλα μέσα ατομικής προστασίας, εκτός εάν μπορεί να αποδειχθεί στην αίτηση έγκρισης προϊόντος ότι είναι δυνατόν να μειωθούν σε αποδεκτό επίπεδο οι κίνδυνοι για τους εργαζόμενους και τους χειριστές.

               (9)

               Λαμβανομένων υπόψη των εντοπισθέντων περιβαλλοντικών κινδύνων, είναι σκόπιμο να προβλεφθεί, εκτός εάν μπορεί να αποδειχθεί στην αίτηση έγκρισης του προϊόντος ότι είναι δυνατόν να μειωθούν σε αποδεκτό επίπεδο οι κίνδυνοι για τα υδάτινα και τα χερσαία οικοσυστήματα, ότι τα προϊόντα που εγκρίνονται για χρήση σε κοπριά χρησιμοποιούνται μόνο σε ξηρή κοπριά, η δε κοπριά υποβάλλεται σε πλήρη αερόβια λιπασματοποίηση πριν από την εφαρμογή της σε αρόσιμες εκτάσεις.

               (10)

               Για να εξασφαλιστεί η ισότιμη αντιμετώπιση στην ενωσιακή αγορά των βιοκτόνων του τύπου προϊόντων 18 που περιέχουν τη δραστική ουσία διφλουβενζουρόνη και να διευκολυνθεί, γενικότερα, η εύρυθμη λειτουργία της αγοράς βιοκτόνων, οι διατάξεις της παρούσας οδηγίας θα πρέπει να εφαρμοστούν ταυτόχρονα σε όλα τα κράτη μέλη.

               (11)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα I της οδηγίας 98/8/ΕΚ, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνακόλουθων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων, η οποία αρχίζει από την ημερομηνία καταχώρισης, σύμφωνα με το άρθρο 12 παράγραφος 1 στοιχείο γ) σημείο ii) της εν λόγω οδηγίας.

               (12)

               Μετά την καταχώριση, τα κράτη μέλη θα πρέπει να διαθέτουν εύλογα χρονικά περιθώρια για να εφαρμόζουν το άρθρο 16 παράγραφος 3 της οδηγίας 98/8/ΕΚ.

               (13)

               Κατά συνέπεια, θα πρέπει να τροποποιηθεί αναλόγως η οδηγία 98/8/ΕΚ.

               (14)

               Σύμφωνα με την κοινή πολιτική δήλωση της 28ης Σεπτεμβρίου 2011 των κρατών μελών και της Επιτροπής, σχετικά με τα επεξηγηματικά έγγραφα (6), τα κράτη μέλη έχουν αναλάβει την υποχρέωση να συνοδεύουν, στις περιπτώσεις όπου συντρέχουν λόγοι, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα που επεξηγούν τη σχέση μεταξύ συστατικών στοιχείων της εκάστοτε οδηγίας και των αντιστοίχων μερών των νομικών πράξεων για τη μεταφορά της στο εθνικό δίκαιο.

               (15)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο στις 31 Ιανουαρίου 2014, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία.
   Εφαρμόζουν τις διατάξεις αυτές από την 1η Φεβρουαρίου 2015.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      (3)  ΕΕ L 307 της 24.11.2003, σ. 1.

      (4)  ΕΕ L 152 της 16.6.2009, σ. 11.

      (5)  ΕΕ L 70 της 16.3.2005, σ. 1.

      (6)  ΕΕ C 369 της 17.12.2011, σ. 14.

      ΠΑΡΑΡΤΗΜΑ
      Στο παράρτημα I της οδηγίας 98/8/ΕΚ προστίθεται η ακόλουθη εγγραφή:

                     Αριθμός

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστος βαθμός καθαρότητας της δραστικής ουσίας (1)

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3, πλην των περιπτώσεων εφαρμογής των εξαιρέσεων της υποσημείωσης της παρούσας επικεφαλίδας (2)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (3)

                     «63

                     diflubenzuron (διφλουβενζουρόνη)

                     1-(4-χλωροφαινυλο)-3-(2,6-διφθοροβενζοϋλ)ουρία
                     Αριθ. ΕΚ: 252-529-3
                     Αριθ. CAS: 35367-38-5

                     960 g/kg

                     1η Φεβρουαρίου 2015

                     31 Ιανουαρίου 2017

                     31 Ιανουαρίου 2025

                     18

                     Η εκτίμηση κινδύνων σε ενωσιακό επίπεδο δεν κάλυψε όλες τις πιθανές χρήσεις και όλα τα σενάρια έκθεσης. Ορισμένες χρήσεις και σενάρια έκθεσης, όπως η υπαίθρια χρήση, η χρήση από μη επαγγελματίες και η έκθεση του ζωικού κεφαλαίου έχουν εξαιρεθεί. Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο.
                     Για τα προϊόντα που περιέχουν την ουσία διφλουβενζουρόνη και ενδεχομένως συνεπάγονται την παρουσία καταλοίπων σε τρόφιμα ή ζωοτροφές, τα κράτη μέλη εξακριβώνουν κατά πόσον είναι αναγκαίο να καθοριστούν νέα ή τροποποιημένα ανώτατα όρια καταλοίπων (MRL/ΑΟΚ), σύμφωνα με τον κανονισμό (ΕΚ) αριθ. 470/2009 ή τον κανονισμό (ΕΚ) αριθ. 396/2005, με απόδοση ιδιαίτερης προσοχής στον in vivo γονιδιοτοξικό μεταβολίτη PCA, και λαμβάνουν όλα τα κατάλληλα μέτρα μετριασμού των κινδύνων, που εξασφαλίζουν ότι δεν υπερβαίνονται τα ισχύοντα MRL.
                     Τα κράτη μέλη μεριμνούν ώστε οι εγκρίσεις να υπόκεινται στους ακόλουθους όρους, εκτός εάν μπορεί να αποδειχθεί στην αίτηση έγκρισης του προϊόντος ότι είναι δυνατόν να μειωθούν σε αποδεκτό επίπεδο οι κίνδυνοι για τα υδάτινα και τα χερσαία οικοσυστήματα:

                                 1.

                                 Οι επαγγελματίες χρήστες φορούν κατάλληλα μέσα ατομικής προστασίας.

                                 2.

                                 Οι πληροφορίες σχετικά με τα προϊόντα πρέπει να περιλαμβάνουν την απαίτηση ότι τα προϊόντα θα χρησιμοποιούνται αποκλειστικά μόνο σε ξηρή κοπριά και ότι η κοπριά πρέπει να υποβάλλεται σε πλήρη αερόβια λιπασματοποίηση από επαγγελματίες, πριν από την εφαρμογή σε αρόσιμες εκτάσεις.

                                 3.

                                 Τα προϊόντα δεν θα χρησιμοποιούνται σε υδάτινα συστήματα»

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 11. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα ουσία.

         (2)  Στην περίπτωση των προϊόντων που περιέχουν περισσότερες της μίας δραστικές ουσίες καλυπτόμενες από το άρθρο 16 παράγραφος 2, η προθεσμία συμμόρφωσης με το άρθρο 16 παράγραφος 3 είναι εκείνη που ισχύει για την τελευταία από τις δραστικές ουσίες τους που θα καταχωριστεί στο παρόν παράρτημα. Για τα προϊόντα για τα οποία η ημερομηνία της πρώτης έγκρισης είναι μεταγενέστερη από 120 ημέρες πριν από τη λήξη της προθεσμίας συμμόρφωσης με το άρθρο 16 παράγραφος 3 και έχει υποβληθεί πλήρης αίτηση αμοιβαίας αναγνώρισης σύμφωνα με το άρθρο 4 παράγραφος 1, εντός 60 ημερών από την πρώτη έγκριση, η προθεσμία συμμόρφωσης με το άρθρο 16 παράγραφος 3 όσον αφορά τη συγκεκριμένη αίτηση παρατείνεται σε 120 ημέρες από την ημερομηνία λήψης της πλήρους αίτησης αμοιβαίας αναγνώρισης. Για τα προϊόντα για τα οποία κράτος μέλος έχει προτείνει παρέκκλιση από την αμοιβαία αναγνώριση, σύμφωνα με το άρθρο 4 παράγραφος 4, η προθεσμία συμμόρφωσης με το άρθρο 16 παράγραφος 3 παρατείνεται σε 30 ημέρες από την ημερομηνία της απόφασης της Επιτροπής που εκδίδεται σύμφωνα με το άρθρο 4 παράγραφος 4 δεύτερο εδάφιο.

         (3)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm


title: Οδηγία 2009/107/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , σχετικά με την τροποποίηση της οδηγίας 98/8/ΕΚ για τη διάθεση βιοκτόνων στην αγορά όσον αφορά την παράταση ορισμένων προθεσμιών (Κείμενο που παρουσιάζει ενδιαφέρον για τον ΕΟΧ)

text:
               6.10.2009

               EL

               Επίσημη Εφημερίδα της Ευρωπαϊκής Ένωσης

               L 262/40

      ΟΔΗΓΊΑ 2009/107/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Σεπτεμβρίου 2009
   σχετικά με την τροποποίηση της οδηγίας 98/8/ΕΚ για τη διάθεση βιοκτόνων στην αγορά όσον αφορά την παράταση ορισμένων προθεσμιών
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία που ορίζεται στο άρθρο 251 της συνθήκης (2),
   Εκτιμώντας τα ακόλουθα:

               (1)

               Το άρθρο 16 παράγραφος 1 της οδηγίας 98/8/ΕΚ (3) προβλέπει δεκαετή μεταβατική περίοδο η οποία αρχίζει στις 14 Μαΐου 2000, ημερομηνία έναρξης ισχύος της εν λόγω οδηγίας, κατά την οποία περίοδο τα κράτη μέλη δύνανται να εφαρμόζουν τους εθνικούς κανόνες ή πρακτικές για τη διάθεση βιοκτόνων στην αγορά, και, ιδίως, εγκρίνει τη διακίνηση βιοκτόνων που περιέχουν αστικές ουσίες που δεν περιλαμβάνονται ακόμη στον θετικό κατάλογο της εν λόγω οδηγίας, ήτοι στα παραρτήματα I, IA ή IB αυτής.

               (2)

               Το άρθρο 16 παράγραφος 2 της οδηγίας 98/8/ΕΚ καθορίζει δεκαετές πρόγραμμα εργασίας, το οποίο αρχίζει επίσης στις 14 Μαΐου 2000, κατά τη διάρκεια του οποίου όλες οι δραστικές ουσίες που περιλαμβάνονται σε βιοκτόνα που διακινούνταν στην αγορά πριν από την ως άνω ημερομηνία πρέπει να εξετάζονται συστηματικά και, εφόσον κριθούν αποδεκτές όσον αφορά την υγεία των ανθρώπων και των ζώων και το περιβάλλον, περιλαμβάνονται στον θετικό κατάλογο της εν λόγω οδηγίας.

               (3)

               Η παράγραφος 1 στοιχείο γ) σημείο i) και η παράγραφος 2 στοιχείο γ) σημείο i) του άρθρου 12 της οδηγίας 98/8/ΕΚ προβλέπουν την προστασία όλων των πληροφοριών που υποβάλλονται για τους σκοπούς της εν λόγω οδηγίας για περίοδο δέκα ετών, αρχής γενομένης επίσης από τις 14 Μαΐου 2000, εκτός των περιπτώσεων κατά τις οποίες έχει χορηγηθεί συντομότερη περίοδος προστασίας σε συγκεκριμένο κράτος μέλος στην περίπτωση αυτή, αυτή η συντομότερη περίοδος προστασίας ισχύει για την επικράτειά του. Η εν λόγω προστασία αφορά μόνο τις πληροφορίες που υποβάλλονται για να υποστηριχθεί η συμπερίληψη στον θετικό κατάλογο που εκτίθεται στην οδηγία 98/8/ΕΚ δραστικών ουσιών που χρησιμοποιούνται σε βιοκτόνα που διακινούνταν στην αγορά πριν από την ημερομηνία έναρξης ισχύος της οδηγίας 98/8/ΕΚ («υφιστάμενες» δραστικές ουσίες).

               (4)

               Μόλις μια υφιστάμενη δραστική ουσία αξιολογηθεί και συμπεριληφθεί στον θετικό κατάλογο της οδηγίας 98/8/ΕΚ, η αγορά της θεωρείται εναρμονισμένη και οι μεταβατικοί κανόνες για τη διάθεση στην αγορά προϊόντων που περιέχουν την εν λόγω δραστική ουσία αντικαθίστανται από τις διατάξεις της εν λόγω οδηγίας.

               (5)

               Σύμφωνα με το άρθρο 16 παράγραφος 2 της οδηγίας 98/8/ΕΚ, η Επιτροπή υπέβαλε έκθεση σχετικά με την ήδη επιτευχθείσα πρόοδο με το δεκαετές πρόγραμμα εργασίας, δύο χρόνια πριν από την ολοκλήρωσή του. Αναμένεται, βάσει των πορισμάτων της εν λόγω έκθεσης, ότι η επανεξέταση σημαντικού αριθμού δραστικών ουσιών δεν θα έχει ολοκληρωθεί μέχρι τις 14 Μαΐου 2010. Περαιτέρω, ακόμη και για τις δραστικές ουσίες για τις οποίες θα έχει ληφθεί απόφαση σχετικά με τη συμπερίληψή τους στον θετικό κατάλογο της οδηγίας 98/8/ΕΚ μέχρι τις 14 Μαΐου 2010, τα κράτη μέλη χρειάζονται επαρκές χρονικό διάστημα για να μεταφέρουν τις αντίστοιχες πράξεις και να χορηγήσουν, να ακυρώσουν ή να τροποποιήσουν τις εγκρίσεις σχετικών προϊόντων, ώστε να ανταποκριθούν στις εναρμονισμένες διατάξεις της οδηγίας 98/8/ΕΚ. Υπάρχει σοβαρός κίνδυνος στο τέλος της μεταβατικής περιόδου, ήτοι στις 14 Μαΐου 2010, αφενός οι εθνικοί κανόνες να μην ισχύουν πλέον, ενώ οι αντίστοιχοι εναρμονισμένοι κανόνες δεν θα έχουν ακόμα θεσπισθεί. Ως εκ τούτου, θεωρείται αναγκαία η παράταση του δεκαετούς προγράμματος εργασίας προκειμένου να εξασφαλισθεί η ολοκλήρωση της επανεξέτασης όλων των δραστικών ουσιών που έχουν κοινοποιηθεί προς αξιολόγηση.

               (6)

               Είναι επίσης αναγκαίο το τέλος του προγράμματος επανεξέτασης να συμπέσει με τη λήξη της μεταβατικής περιόδου έτσι ώστε τα εθνικά συστήματα ή πρακτικές να ρυθμίζουν τη διάθεση βιοκτόνων προϊόντων στην αγορά μέχρι να καταστεί δυνατή η αντικατάστασή τους από τις εναρμονισμένες διατάξεις.

               (7)

               Επιπροσθέτως, για λόγους συνέπειας και προκειμένου να αποφευχθεί κάθε πρόβλημα σχετικά με την προστασία των δεδομένων ενόσω ορισμένες δραστικές ουσίες εξακολουθούν να τελούν υπό αξιολόγηση, η περίοδος προστασίας όλων των δεδομένων που υποβάλλονται για τους σκοπούς της οδηγίας 98/8/ΕΚ θα πρέπει να παραταθεί ώστε να συμπέσει με τη λήξη του προγράμματος επανεξέτασης.

               (8)

               Η προτεινόμενη παράταση του προγράμματος επανεξέτασης ενδέχεται να μην επαρκέσει για την ολοκλήρωση της αξιολόγησης ορισμένων δραστικών ουσιών. Εξάλλου, σημαντικά μεγαλύτερη παράταση ενδέχεται να αποβεί εις βάρος της εντατικοποίησης των προσπαθειών ολοκλήρωσης του προγράμματος επανεξέτασης εγκαίρως. Κάθε παράταση του προγράμματος επανεξέτασης και της αντίστοιχης μεταβατικής περιόδου για τυχόν εναπομένουσες δραστικές ουσίες μετά τις 14 Μαΐου 2014 θα πρέπει να περιορίζεται σε μέγιστο διάστημα δύο ετών και θα πρέπει να λαμβάνει χώρα μόνον εάν υπάρχουν σαφείς ενδείξεις ότι η νομική πράξη που προορίζεται να αντικαταστήσει την οδηγία 98/8/ΕΚ δεν θα τεθεί σε ισχύ πριν από τις 14 Μαΐου 2014.

               (9)

               Τα μέτρα που απαιτούνται για την εφαρμογή της οδηγίας 98/8/ΕΚ θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (4).

               (10)

               Ειδικότερα, η Επιτροπή θα πρέπει να εξουσιοδοτηθεί να παρατείνει το πρόγραμμα επανεξέτασης και την αντίστοιχη μεταβατική περίοδο για τις τυχόν εναπομένουσες δραστικές ουσίες μέχρι δύο έτη. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της οδηγίας 98/8/ΕΚ, πρέπει να θεσπισθούν σύμφωνα με την κανονιστική διαδικασία με έλεγχο στην οποία παραπέμπει το άρθρο 5α της απόφασης 1999/468/ΕΚ.

               (11)

               Σύμφωνα με την παράγραφο 34 της διοργανικής συμφωνίας για τη βελτίωση της νομοθεσίας (5), τα κράτη μέλη παροτρύνονται να καταρτίζουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία ανάμεσα στην παρούσα οδηγία και στα μέτρα μεταφοράς στο εθνικό δίκαιο, και να τους δημοσιοποιούν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις
   Η οδηγία 98/8/ΕΚ τροποποιείται ως εξής:

               1)

               Το άρθρο 12 τροποποιείται ως εξής:

                           α)

                           Η παράγραφος 1 στοιχείο γ) σημείο i) αντικαθίσταται από το ακόλουθο κείμενο:

                                       «i)

                                       μέχρι τις 14 Μαΐου 2014 προκειμένου για πληροφορίες που υποβάλλονται για τους σκοπούς της παρούσας οδηγίας, εκτός εάν οι πληροφορίες αυτές προστατεύονται ήδη σύμφωνα με ισχύοντες εθνικούς κανόνες για τα βιοκτόνα. Στην περίπτωση αυτή, οι πληροφορίες συνεχίζουν να προστατεύονται στο συγκεκριμένο κράτος μέλος μέχρι τη λήξη του τυχόν εναπομένοντος διαστήματος της περιόδου προστασίας των δεδομένων που προβλέπεται από τους εθνικούς κανόνες, μέχρι τις 14 Μαΐου 2014 κατ’ ανώτατο όριο, ή, κατά περίπτωση, όχι πέραν της ημερομηνίας μέχρι την οποία η μεταβατική περίοδος που αναφέρεται στο άρθρο 16 παράγραφος 1, παρατείνεται, σύμφωνα με το άρθρο 16 παράγραφος 2·».

                           β)

                           Η παράγραφος 2 στοιχείο γ) σημείο i) αντικαθίσταται από το ακόλουθο κείμενο:

                                       «i)

                                       μέχρι τις 14 Μαΐου 2014 προκειμένου για πληροφορίες που υποβάλλονται για τους σκοπούς της παρούσας οδηγίας, εκτός εάν οι πληροφορίες αυτές προστατεύονται ήδη σύμφωνα με ισχύοντες εθνικούς κανόνες για τα βιοκτόνα. Στην περίπτωση αυτή, οι πληροφορίες θα εξακολουθήσουν να προστατεύονται στο συγκεκριμένο κράτος μέλος μέχρι τη λήξη του τυχόν εναπομένοντος διαστήματος της περιόδου προστασίας των δεδομένων που προβλέπεται από τους εθνικούς κανόνες, μέχρι τις 14 Μαΐου 2014 κατ’ ανώτατο όριο, ή, κατά περίπτωση, όχι πέραν της ημερομηνίας μέχρι την οποία η μεταβατική περίοδος που αναφέρεται στο άρθρο 16 παράγραφος 1, παρατείνεται, σύμφωνα με το άρθρο 16 παράγραφος 2·».

               2)

               Το άρθρο 16 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Δυνάμει περαιτέρω παρέκκλισης από το άρθρο 3 παράγραφος 1, το άρθρο 5 παράγραφος 1, το άρθρο 8 παράγραφος 2 και το άρθρο 8 παράγραφος 4, και υπό την επιφύλαξη των παραγράφων 2 και 3 του παρόντος άρθρου, τα κράτη μέλη δύνανται μέχρι τις 14 Μαΐου 2014 να εξακολουθήσουν να εφαρμόζουν το τρέχον σύστημα ή την τρέχουσα πρακτική διάθεσης βιοκτόνων στην αγορά. Εάν μια απόφαση να περιληφθεί δραστική ουσία στο παράρτημα I ή IA ορίζει μεταγενέστερη ημερομηνία για τη συμμόρφωση με το άρθρο 16 παράγραφος 3, από τη 14η Μαΐου 2014, η παρέκκλιση αυτή συνεχίζει να εφαρμόζεται για τα προϊόντα που περιλαμβάνουν την εν λόγω δραστική ουσία μέχρι την ημερομηνία που ορίζεται στην απόφαση. Ένα κράτος μέλος μπορεί ιδίως, σύμφωνα με τους εθνικούς του κανόνες, να εγκρίνει τη διάθεση στην αγορά, στην επικράτειά του, βιοκτόνου που περιέχει δραστικές ουσίες οι οποίες δεν απαριθμούνται στο παράρτημα I ή IA γι’ αυτόν τον τύπο προϊόντος. Οι εν λόγω δραστικές ουσίες πρέπει να διατίθενται στην αγορά την ημερομηνία που αναφέρεται στο άρθρο 34 παράγραφος 1, ως δραστικές ουσίες βιοκτόνου για σκοπούς άλλους από εκείνους που ορίζονται στο άρθρο 2 παράγραφος 2 στοιχεία γ) και δ).».

                           β)

                           Η παράγραφος 2 τροποποιείται ως εξής:

                                       i)

                                       Το πρώτο εδάφιο αντικαθίσταται από το ακόλουθο κείμενο:
                                       «2.   Μετά την έκδοση της παρούσας οδηγίας, η Επιτροπή αρχίζει πρόγραμμα εργασίας διάρκειας δεκατεσσάρων ετών για τη συστηματική εξέταση όλων των δραστικών ουσιών που διατίθενται ήδη στην αγορά κατά την ημερομηνία που αναφέρεται στο άρθρο 34 παράγραφος 1, ως δραστικές ουσίες βιοκτόνου για σκοπούς άλλους εκτός των οριζομένων στο άρθρο 2 παράγραφος 2 στοιχεία γ) και δ) κανονισμοί προβλέπουν για τη θέσπιση και την εφαρμογή του προγράμματος, συμπεριλαμβανομένου του καθορισμού προτεραιοτήτων αξιολόγησης των διαφόρων δραστικών ουσιών και του χρονοδιαγράμματος. Οι εν λόγω κανονισμοί, οι οποίοι έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 28 παράγραφος 4. Το αργότερο δύο έτη πριν από την ολοκλήρωση του προγράμματος εργασιών, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την πρόοδο που σημείωσε το πρόγραμμα. Ανάλογα με τα συμπεράσματα της έκθεσης, μπορεί να αποφασισθεί ότι η μεταβατική περίοδος που αναφέρεται στην πρώτη παράγραφο και το πρόγραμμα εργασίας διαρκείας δεκατεσσάρων ετών παρατείνονται για περίοδο το πολύ δύο ετών. Το μέτρο αυτό, το οποίο έχει ως αντικείμενο την τροποποίηση μη ουσιωδών στοιχείων της παρούσας οδηγίας, θεσπίζεται σύμφωνα με την κανονιστική διαδικασία με έλεγχο στην οποία παραπέμπει το άρθρο 28 παράγραφος 4.».

                                       ii)

                                       Στο δεύτερο εδάφιο, οι λέξεις «Κατά τη διάρκεια της δεκαετούς περιόδου» αντικαθίστανται από τις λέξεις «Κατά τη διάρκεια περιόδου δεκατεσσάρων ετών.»

         Άρθρο 2
   Μεταφορά
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία μέχρι τις 14 Μαΐου 2010. Ενημερώνουν αμέσως την Επιτροπή σχετικά.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Τα κράτη μέλη καθορίζουν τον τρόπο με τον οποίο πραγματοποιείται η αναφορά αυτή.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εθνικού δικαίου που θεσπίζουν στον τομέα που καλύπτει η παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Σεπτεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Η Πρόεδρος

         C. MALMSTRÖM

      (1)  ΕΕ C 182 της 4.8.2009, σ. 75.

      (2)  Γνώμη του Ευρωπαϊκού Κοινοβουλίου της 24ης Μαρτίου 2009 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 27ης Ιουλίου 2009.

      (3)  ΕΕ L 123 της 24.4.1998, σ. 1.

      (4)  ΕΕ L 184 της 17.7.1999, σ. 23.

      (5)  ΕΕ C 321 της 31.12.2003, σ. 1.


title: Οδηγία 2010/72/ΕΕ της Επιτροπής, της 4ης Νοεμβρίου 2010 , για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του spinosad ως δραστικής ουσίας στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               5.11.2010

               EL

               Επίσημη Εφημερίδα της Ευρωπαϊκής Ένωσης

               L 288/20

         ΟΔΗΓΊΑ 2010/72/ΕΕ ΤΗΣ ΕΠΙΤΡΟΠΉΣ
   της 4ης Νοεμβρίου 2010
   για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του spinosad ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται το spinosad.

               (2)

               Κατ’ εφαρμογή του κανονισμού (ΕΚ) αριθ. 1451/2007, το spinosad αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της ίδιας οδηγίας.

               (3)

               Ως κράτος μέλος εισηγητής ορίστηκαν οι Κάτω Χώρες, οι οποίες, την 1η Απριλίου 2008, υπέβαλαν στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στις 27 Μαΐου 2010, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από τις διενεργηθείσες έρευνες συνάγεται ότι τα βιοκτόνα που χρησιμοποιούνται ως εντομοκτόνα, ακαρεοκτόνα ή για τον έλεγχο άλλων αρθροπόδων και περιέχουν spinosad αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί το spinosad στο παράρτημα I της εν λόγω οδηγίας.

               (6)

               Δεν αξιολογήθηκαν σε ενωσιακό επίπεδο όλες οι πιθανές χρήσεις. Ενδείκνυται, επομένως, να αξιολογούν τα κράτη τις χρήσεις ή τα σενάρια έκθεσης, καθώς και τους κινδύνους για τα στοιχεία του περιβάλλοντος και τους πληθυσμούς, τα οποία δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο, και κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισμένων κινδύνων ώστε να φθάσουν σε αποδεκτά επίπεδα.

               (7)

               Λαμβανομένων υπόψη των διαπιστώσεων της έκθεσης αξιολόγησης, θεωρείται σκόπιμο να απαιτείται, στο επίπεδο της έγκρισης των προϊόντων, η εφαρμογή μέτρων μετριασμού του κινδύνου. Ειδικότερα, με βάση τις εντοπισθείσες δυσμενείς επιπτώσεις τις οποίες έχει η εφαρμογή με ψεκασμό των βιοκτόνων που περιέχουν spinosad στην υγεία των επαγγελματιών χρηστών που δεν φέρουν προστατευτικό εξοπλισμό, θεωρείται σκόπιμο να απαιτείται, στο επίπεδο της έγκρισης των προϊόντων, να χρησιμοποιούνται με κατάλληλα μέσα ατομικής προστασίας τα προϊόντα που προορίζονται για επαγγελματική χρήση με ψεκασμό, εκτός εάν είναι δυνατόν να καταδειχθεί ότι είναι εφικτός ο περιορισμός των κινδύνων για τους βιομηχανικούς ή επαγγελματίες χρήστες με άλλα μέσα. Επιπλέον, λαμβανομένων υπόψη των διαπιστώσεων που αφορούν την πιθανή έμμεση έκθεση του ανθρώπου μέσω της κατανάλωσης τροφίμων, ενδείκνυται να απαιτούνται, κατά περίπτωση, η εξακρίβωση της ανάγκης καθορισμού νέων ανωτάτων ορίων καταλοίπων (MRL/ΑΟΚ) ή τροποποίησης των υφισταμένων, καθώς και η θέσπιση μέτρων που αποκλείουν την υπέρβαση των ισχυόντων MRL/ΑΟΚ.

               (8)

               Για να εξασφαλιστεί η ισότιμη αντιμετώπιση στην αγορά των βιοκτόνων που περιέχουν τη δραστική ουσία spinosad και να διευκολυνθεί, γενικότερα, η εύρυθμη λειτουργία της αγοράς βιοκτόνων, είναι σημαντικό να εφαρμοστούν ταυτόχρονα οι διατάξεις της παρούσας οδηγίας σε όλα τα κράτη μέλη.

               (9)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα Ι, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνεπαγόμενων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων, η οποία, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει την ημερομηνία καταχώρισης.

               (10)

               Μετά την καταχώριση, τα κράτη μέλη πρέπει να διαθέτουν εύλογα χρονικά περιθώρια για να εφαρμόσουν το άρθρο 16 παράγραφος 3 της οδηγίας 98/8/ΕΚ.

               (11)

               Κατά συνέπεια, πρέπει να τροποποιηθεί αναλόγως η οδηγία 98/8/ΕΚ.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν, το αργότερο έως τις 31 Οκτωβρίου 2011, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.
   Εφαρμόζουν τις διατάξεις αυτές από 1ης Νοεμβρίου 2012.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 4 Νοεμβρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      ΠΑΡΑΡΤΗΜΑ
      Στο παράρτημα Ι της οδηγίας 98/8/ΕΚ προστίθεται η ακόλουθη εγγραφή για την ουσία spinosad:

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3 (στην περίπτωση των προϊόντων που περιέχουν περισσότερες της μιας δραστικές ουσίες, η προθεσμία συμμόρφωσης με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «37

                     Spinosad

                     Αριθ. ΕΚ: 434-300-1
                     Αριθ. CAS: 168316-95-8
                     Το spinosad είναι μείγμα των ουσιών spinosyn A σε αναλογία 50-95 % και spinosyn D σε αναλογία 5-50 %.

                        Spinosyn A

                     (2R,3aS,5aR,5bS,9S,13S,14R,16aS,16bR)-2-[(6-δεοξυ-2,3,4-τρι-O-μεθυλο-α-L-μαννοπυρανοζυλ)οξυ]-13-[[(2R,5S,6R)-5-(διμεθυλαμινο)τετραϋδρο-6-μεθυλο-2H-πυραν-2-υλ]οξυ]-9-αιθυλο-2,3,3a,5a,5b,6,9,10,11,12,13,14,16a,16b-δεκατετραϋδρο-14-μεθυλ-1H-as-ινδακεν[3,2-d]οξακυκλοδωδεκινοδιόνη-7,15 Αριθ. CAS: 131929-60-7

                        Spinosyn D

                     (2S,3aR,5aS,5bS,9S,13S,14R,16aS,16bS)-2-[(6-δεοξυ-2,3,4-τρι-O-μεθυλο-α-L-μαννοπυρανοζυλ)οξυ]-13-[[(2R,5S,6R)-5-(διμεθυλαμινο)τετραϋδρο-6-μεθυλο-2H-πυραν-2-υλ]οξυ]-9-αιθυλο-2,3,3a,5a,5b,6,9,10,11,12,13,14,16a,16b-δεκατετραϋδρο-4,14-διμεθυλ-1H-as-ινδακεν[3,2-d]οξακυκλοδωδεκινοδιόνη-7,15 Αριθ. CAS: 131929-63-0

                     850 g/kg

                     1η Νοεμβρίου 2012

                     31 Οκτωβρίου 2014

                     31 Οκτωβρίου 2022

                     18

                     Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τις χρήσεις ή τα σενάρια έκθεσης, καθώς και τους κινδύνους για τα στοιχεία του περιβάλλοντος και τους πληθυσμούς, τα οποία δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο.
                     Τα κράτη μέλη μεριμνούν ώστε οι εγκρίσεις να υπόκεινται στον ακόλουθο όρο:

                                 —

                                 Οι εγκρίσεις υπόκεινται στην εφαρμογή κατάλληλων μέτρων μετριασμού του κινδύνου. Ειδικότερα, τα προϊόντα που εγκρίνονται για επαγγελματική χρήση με ψεκασμό πρέπει να χρησιμοποιούνται με κατάλληλα μέσα ατομικής προστασίας, εφόσον η αίτηση έγκρισης του προϊόντος δεν καταδεικνύει ότι είναι εφικτός ο περιορισμός των κινδύνων για τους επαγγελματίες χρήστες σε αποδεκτά επίπεδα με άλλα μέσα.

                                 —

                                 Για τα προϊόντα που περιέχουν spinosad με πιθανή συνέπεια την παρουσία καταλοίπων στα τρόφιμα ή στις ζωοτροφές, τα κράτη μέλη εξακριβώνουν την ανάγκη καθορισμού νέων ανωτάτων ορίων καταλοίπων (MRL/ΑΟΚ) ή/και τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 ή/και τον κανονισμό (ΕΚ) αριθ. 396/2005, και θεσπίζουν κάθε ενδεδειγμένο μέτρο μετριασμού του κινδύνου ώστε να αποκλείεται η υπέρβαση των ισχυόντων MRL/ΑΟΚ.»

         (1)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm


title: Οδηγία 2009/1/ΕΚ της Επιτροπής, της 7ης Ιανουαρίου 2009 , για τροποποίηση, με σκοπό την προσαρμογή στην τεχνική πρόοδο, της οδηγίας 2005/64/ΕΚ του Ευρωπαϊκού Κοινοβουλίου και του Συμβουλίου σχετικά με την έγκριση τύπου οχημάτων με κινητήρα όσον αφορά τη δυνατότητα επαναχρησιμοποίησης, ανακύκλωσης και ανάκτησής τους (Κείμενο που παρουσιάζει ενδιαφέρον για τον ΕΟΧ)

text:
               14.1.2009

               EL

               Επίσημη Εφημερίδα της Ευρωπαϊκής Ένωσης

               L 9/31

      ΟΔΗΓΊΑ 2009/1/ΕΚ ΤΗΣ ΕΠΙΤΡΟΠΉΣ

   της 7ης Ιανουαρίου 2009
   για τροποποίηση, με σκοπό την προσαρμογή στην τεχνική πρόοδο, της οδηγίας 2005/64/ΕΚ του Ευρωπαϊκού Κοινοβουλίου και του Συμβουλίου σχετικά με την έγκριση τύπου οχημάτων με κινητήρα όσον αφορά τη δυνατότητα επαναχρησιμοποίησης, ανακύκλωσης και ανάκτησής τους
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2005/64/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την έγκριση τύπου οχημάτων με κινητήρα όσον αφορά τη δυνατότητα επαναχρησιμοποίησης, ανακύκλωσης και ανάκτησής τους και για την τροποποίηση της οδηγίας 90/156/ΕΟΚ του Συμβουλίου (1), και ιδίως το άρθρο 6 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Η οδηγία 2005/64/ΕΚ είναι μία από τις ειδικές οδηγίες στο πλαίσιο της διαδικασίας έγκρισης ΕΚ τύπου που έχουν θεσπιστεί με την οδηγία 70/156/ΕΟΚ του Συμβουλίου, της 6ης Φεβρουαρίου 1970, σχετικά με την προσέγγιση των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους (2).

               (2)

               Είναι αναγκαίο να καθοριστούν οι λεπτομερείς κανόνες βάσει των οποίων θα εξασφαλίζεται, στο πλαίσιο της προκαταρκτικής αξιολόγησης του κατασκευαστή που αναφέρεται στο άρθρο 6 της οδηγίας 2005/64/ΕΚ, ότι τα υλικά που χρησιμοποιούνται για την κατασκευή τύπου οχήματος συμμορφώνονται προς τις διατάξεις του άρθρου 4 παράγραφος 2 στοιχείο α) της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (3).

               (3)

               Συγκεκριμένα, είναι σκόπιμο να εξασφαλίζεται ότι οι αρμόδιες αρχές έχουν τη δυνατότητα να εξακριβώνουν, από την άποψη της δυνατότητας επαναχρησιμοποίησης, ανακύκλωσης και ανάκτησης, την ύπαρξη συμβατικών ρυθμίσεων μεταξύ του συγκεκριμένου κατασκευαστή οχημάτων και των προμηθευτών του, καθώς και να ελέγχουν την ορθή κοινοποίηση των σχετικών απαιτήσεων που περιλαμβάνονται σε τέτοιου είδους ρυθμίσεις.

               (4)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο — μηχανοκίνητα οχήματα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα IV της οδηγίας 2005/64/ΕΚ τροποποιείται με την προσθήκη της ακόλουθης νέας παραγράφου 4:

                  «4.1.

                  Για τους σκοπούς της προκαταρκτικής αξιολόγησης σύμφωνα με το άρθρο 6 της οδηγίας 2005/64/ΕΚ, ο κατασκευαστής του οχήματος οφείλει να αποδείξει ότι, μέσω συμβατικών ρυθμίσεων με τους προμηθευτές του, εξασφαλίζεται η συμμόρφωση με το άρθρο 4 παράγραφος 2 στοιχείο α) της οδηγίας 2000/53/ΕΚ.

                  4.2.

                  Για τους σκοπούς της προκαταρκτικής αξιολόγησης σύμφωνα με το άρθρο 6 της οδηγίας 2005/64/ΕΚ, ο κατασκευαστής του οχήματος οφείλει να προβλέψει διαδικασίες για τους ακόλουθους σκοπούς:

                              α)

                              για να κοινοποιεί στο προσωπικό του και σε όλους τους προμηθευτές του τις ισχύουσες απαιτήσεις·

                              β)

                              για να παρακολουθεί και να εξασφαλίζει ότι οι προμηθευτές του ενεργούν σύμφωνα με τις εν λόγω απαιτήσεις·

                              γ)

                              για να συγκεντρώνει τα σχετικά δεδομένα από το σύνολο της αλυσίδας εφοδιασμού·

                              δ)

                              για να ελέγχει και να επαληθεύει τις πληροφορίες που λαμβάνει από τους προμηθευτές·

                              ε)

                              για να αντιδρά κατάλληλα σε περίπτωση που τα δεδομένα τα οποία λαμβάνει από τους προμηθευτές δείχνουν έλλειψη συμμόρφωσης προς τις απαιτήσεις του άρθρου 4 παράγραφος 2 στοιχείο α) της οδηγίας 2000/53/ΕΚ.

                  4.3.

                  Για τους σκοπούς των παραγράφων 4,1 και 4,2, ο κατασκευαστής του οχήματος υποχρεώνεται να χρησιμοποιεί, σε συμφωνία με τον αρμόδιο φορέα, το πρότυπο ISO 9000/14000 ή άλλο τυποποιημένο πρόγραμμα διασφάλισης της ποιότητας».

   Άρθρο 2
   Από την 1η Ιανουαρίου 2012, σε περίπτωση μη συμμόρφωσης προς τις απαιτήσεις που ορίζει η οδηγία 2005/64/ΕΚ, όπως τροποποιήθηκε με την παρούσα οδηγία, τα κράτη μέλη, για λόγους που σχετίζονται με την επαναχρησιμοποίηση, ανακύκλωση και ανάκτηση των οχημάτων με κινητήρα και των ρυμουλκουμένων τους, αρνούνται τη χορήγηση έγκρισης ΕΚ τύπου ή εθνικής έγκρισης τύπου για νέους τύπους οχημάτων.
   Άρθρο 3
   1.   Τα κράτη μέλη θεσπίζουν και δημοσιεύουν, πριν από τις 3 Φεβρουαρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 4 Φεβρουαρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο τρόπος πραγματοποίησης αυτής της παραπομπής καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 7 Ιανουαρίου 2009.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 310 της 25.11.2005, σ. 10.

      (2)  ΕΕ L 42 της 23.2.1970, σ. 1.

      (3)  ΕΕ L 269 της 21.10.2000, σ. 34.


Avis juridique important

|

31986L0081

Οδηγία 86/81/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 72/280/ΕΟΚ περί των στατιστικών ερευνών που πρέπει να διενεργήσουν τα κράτη μέλη σχετικά με το γάλα και τα γαλακτοκομικά προϊόντα

Επίσημη Εφημερίδα αριθ. L 077 της 22/03/1986 σ. 0029 - 0029 Φινλανδική ειδική έκδοση: Κεφάλαιο 3 τόμος 20 σ. 0163  Σουηδική ειδική έκδοση: Κεφάλαιο 3 τόμος 20 σ. 0163

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 25ης Φεβρουαρίου 1986  για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 72/280/ΕΟΚ περί των στατιστικών ερευνών που πρέπει να διενεργήσουν τα κράτη μέλη σχετικά με το γάλα και τα γαλακτοκομικά προϊόντα  (86/81/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  την πρόταση της Επιτροπής,  Εκτιμώντας:  ότι η οδηγία 72/280/ΕΟΚ (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), προβλέπει τις έρευνες που πρέπει να διενεργούν τα κράτη μέλη στον τομέα της παραγωγής γάλακτος και γαλακτοκομικών προϊόντων·  ότι πρέπει να γίνουν τεχνικές αναπροσαρμογές του κειμένου της εν λόγω οδηγίας, και ιδίως να καθορισθεί η χρηματοδοτική συνεισφορά της Κοινότητας στις δαπάνες που θα βαρύνουν τα νέα κράτη μέλη για τις έρευνες των ετών 1986, 1987 και 1988,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από την 1η Μαρτίου 1986, η οδηγία 72/280/ΕΟΚ τροποποιείται ως εξής:  1. Στο άρθρο 4 παράγραφος 3, το στοιχείο α) συμπληρώνεται ως εξής:  «Ισπανία: Communidades autonomas  Πορτογαλία: Regioes».  2. Στο άρθρο 8 προστίθεται το ακόλουθο εδάφιο:  «Οι δαπάνες που απαιτούνται για τη διεξαγωγή, από το Βασίλειο της Ισπανίας και την Πορτογαλική Δημοκρατία, της έρευνας που προβλέπει η παρούσα οδηγία για τα έτη 1986, 1987 και 1988 επιβαρύνουν, κατά ένα κατ' αποκοπή ποσό που θα προσδιορισθεί, τον προϋπολογισμό των Ευρωπαϊκών Κοινοτήτων.»  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 25 Φεβρουαρίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 179 της 7. 8. 1972, σ. 2.  (2) ΕΕ αριθ. L 362 της 31. 12. 1985, σ. 8.